**Különfélék**

A Magyar Máltai Szeretetszolgálat 2000. nyarától lakótelepi gyermekvédelmi munkát vállal, melyet a rendőrkapitánysággal és a gyermekjóléti szolgálattal együttműködésben végeznek. A program július 1-től augusztus végéig tart. Célja: a lakótelepen unatkozó gyermekek és fiatalok szabad idejét hasznos, tartalmas és számukra vonzó lehetőségekkel kitölteni. Sport, kézműves, kreatív játékok, mesék, filmek, beszélgetések egészség- és környezetvédelmi, bűnmegelőzési ismeretek. A programok általában a szabadban zajlanak. Alkalmanként igénybe vehetik a Humán Civil Házat.

A segítő fiatalok által szervezett versenyek utáni fagyizás, pizzázás nagy népszerűségnek örvend. A program zárásaként kis jelképes emléket adnak „jót tenni jó” gondolat kíséretében. Ennek a megvalósításához kér a szervezet 150.000.- Ft támogatást a Bizottságtól.

**Határozati javaslat**

**……../2016.(VI.08.) OSzB. sz. határozat**

1. Az Oktatási és Szociális Bizottsága a Magyar Máltai Szeretetszolgálat támogatási kérelmet megtárgyalta, és Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Önkormányzat 2016. évi költségvetésének ………………. sora terhére a Gyermekvédelmi programot ………………………………. Ft-tal támogatja.
2. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Koczka Tibor alpolgármester,

 Rettegi Attila, az Oktatási és Szociális Bizottság elnöke

 /Stéger Gábor, a Közgazdasági és Adó Osztály vezetője,

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. július 08.